stanford-oval/wikipedia huggingface dataset:
เครื่องหมายการออกเสียงอักษรอาหรับ
รายชื่อเครื่องหมายในอักษรอาหรับ

เครื่องหมายการออกเสียงที่สำคัญได้แก่
ฟัตฮะฮ์ َ (fatḥah) เป็นเส้นเฉียงบนตัวอักษร แสดงเสียงอะ คำว่า ฟัตฮะฮ์ (فتحة) เองหมายถึงการเปิดออก ซึ่งหมายถึงการเปิดออกของริมฝีปากเพื่อออกเสียงนี้ ตัวอย่าง เช่น
دَ อ่านว่า “ดะ” เมื่อตามด้วยอลิฟ ا จะแทนเสียงอา เช่น دَا อ่านว่า “ดา”
กัสเราะฮ์ ِ (kasrah) รูปร่างเหมือนฟัตฮะฮ์ แต่เขียนไว้ข้างล่าง แสดงเสียงอิ เช่น دِ อ่านว่า “ดิ” ถ้าตามด้วยยาอ์ ﻱ แทนเสียงอี เช่น دِي อ่านว่า “ดี”
ฎ็อมมะฮ์ ُ (ḍammah) เป็นเส้นโค้งขมวดเป็นปม อยู่เหนืออักษร แสดงเสียงอุ เช่น دُ อ่านว่า “ดุ” ถ้าตามด้วยวาว و แทนเสียงอู เช่น دُو อ่านว่า “ดู”
ตันวีน (tanwīn) ـً ـٍ ـٌ ใช้กำหนดการลงท้ายทางไวยากรณ์ด้วย /อัน/ /อิน/ และ /อุน/ ในภาษาอาหรับโบราณมักใช้เชื่อมกับอลิฟ แต่ไม่ค่อยใช้ในภาษาสมัยใหม่
ซุกูน ْ (sukūn) เป็นวงกลมเขียนบนตัวอักษรเพื่อแสดงว่าอักษรนั้นเป็นตัวสะกด และใช้แสดงเสียงสระประสม เช่น อยู่เหนือยาอ์แสดงเสียงสระไอ อยู่เหนือวาวแสดงเสียงสระเอา
ชัดดะฮ์ ّ (šaddah) เป็นเครื่องหมายคล้าย  "w" เมื่อเขียนบนอักษรแสดงว่าให้ออกเสียงอักษรเป็นสองตัวเช่น: دّ [dd]
อักษร ﻱ (yāʼ) (มีจุดสองจุดข้างล่าง) เมื่ออยู่ท้ายคำแทนเสียงอี
ฮัมซะฮ์ ء  (hamzah) แสดงเสียง /อ/ ใช้บนอลิฟเมื่ออยู่ต้นคำ โดยใช้ร่วมกับฟัตฮะฮ์ กัสเราะฮ์ หรือฎ็อมมะฮ์ เมื่อเสียง /อ/ อยู่กลางคำใช้อลิฟเมื่อเป็นเสียงอะเท่านั้น ถ้าเป็นอิหรืออุใช้ฮัมซะฮ์บนยาอ์หรือวาว เช่น أَخ ([ʡax] พี่ชาย), ِإِسْرَائِيل ([ʡisrāỷīl] อิสราเอล), أُمْ ([ʡumm] แม่), نَشْأت ([našảt] จุดเริ่มต้น), ِإِسْرَائِيل ([ʡisrāỷīl] อิสราเอล - มีพยางค์ [ỷīl]), ِرَؤُوف ([raw̉ūf] กรุณา) การใช้ฮัมซะฮ์ในภาษาอาหรับต่างจากภาษาฮีบรูที่ใช้อลิฟแทนเสียง /อ/ เสมอไม่ว่าอยู่ส่วนใดของคำ
มัดดะฮ์ آ, (maddah) เป็นเส้นโค้งเขียนบนอลิฟเพื่อแสดงเสียงอา แทนการเขียนอลิฟสองครั้ง: ﺁ ٓ
ภาษาในทวีปแอฟริกาบางภาษาเช่นภาษาฮัวซา เพิ่มจุดขนาดใหญ่ใต้อักษรเมื่อต้องการแสดงเสียงเอ
แหล่งข้อมูลอื่น

Free Comprehensive Reference of Arabic Grammar
Classical Arabic Blog
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
อักษรอาหรับ
| ﺍ | ﺏ | ﺕ | ﺙ | ﺝ | ﺡ | ﺥ |
| ﺩ | ﺫ | ﺭ | ﺯ | ﺱ | ﺵ | ﺹ |
| ﺽ | ﻁ | ﻅ | ﻉ | ﻍ | ﻑ | ﻕ |
| ﻙ | ﻝ | ﻡ | ﻥ | ه | ﻭ | ﻱ |
ประวัติอักษรอาหรับ เครื่องหมายการออกเสียง ฟัตฮะฮ์ · กัสเราะฮ์ · ء ·ฎ็อมมะฮ์ เลขอาหรับ
รายชื่อตอนในเป็นต่อ

รายชื่อตอนในเป็นต่อ ละครแนวซิตคอม (Situation Comedy) ออกอากาศครั้งแรกทาง ช่อง 3 ทุกวันพฤหัสบดี เวลาประมาณ 23:15 น. - 00:15 น. ตั้งแต่วันที่ 7 ตุลาคม 2547 - 9 กุมภาพันธ์ 2555
นี่คือ รายชื่อตอนในเป็นต่อ เรียงตามลำดับการออกอากาศ สำหรับการออกอากาศในฤดูกาลปัจจุบันดูที่ รายชื่อตอนในเป็นต่อ (ช่องวัน)
เป็นต่อ > พ.ศ. 2555

| # | วันออกอากาศ | ชื่อตอน | รับเชิญ | เนื้อเรื่องหลัก | เนื้อเรื่องรอง | เนื้อเรื่องรวม |
| --- | --- | --- | --- | --- | --- | --- |
| 371 | 5 มกราคม 2555 | ปีใหม่สดใสกว่าปีเก่า | - | เป็นตอนระลึกความหลังดี ๆ ในปีที่ผ่านมา | วอก พี่อู๊ด พี่หมอนเล่าเรื่องให้ทุกคนในออฟฟิศฟัง, พี่ยมกับเจ๊มิ้นท์กินข้าวด้วยกันที่บางบาร์, ทิพย์นึกถึงเรื่องราวกับเป็นต่อ, | พอใจโน้มน้าวให้เป็นต่อไปขอทิพย์แต่งงาน |
| 372 | 12 มกราคม 2555 | วันนี้ต้องเคลียร์ | - | ทิพย์กลับจากพัทยา เป็นต่อต้องการคุยด้วยแต่ถูกขัดจังหวะด้วยน้าเหงี่ยมและจวบ | วอกปลอมเป็นผีอากงมาหลอกพี่ยม พี่ยมกลัวมากแต่ฮึดสู้และเข้าใจผิดทำร้ายพ่อของคุณวิโรธ | พี่หมอนจะลาออกแทนพี่ยมเพราะคุณนิพนธ์ต้องการเปลี่ยนแนวทางหนังสือให้เป็นกระแสและพี่หมอนต้องออกอยู่แล้ว  |
| 373 | 19 มกราคม 2555 | ดีใจที่สุดเลย | เต๋อ เชิญยิ้ม (น้าเหงี่ยม) | พอใจมอมเหล้าเป็นต่อเพื่อให้รู้ความจริงระหว่างเป็นต่อกับทิพย์ แต่พอใจเมาและบอกความจริงเสียเอง | น้าเหงี่ยมแกล้งขับรถชนคนเพื่อให้คู่รักได้แต่งงานกัน | พี่ยม พี่อู๊ดและวอกไปหาคุณวิโรธขอร้องไม่ให้ปลดพี่หมอนออกจนสำเร็จแต่พี่หมอนก็จะลาออกอยู่ดี |
| 374 | 26 มกราคม 2555 | สวมรอย | - | พี่ยมชวนกลุ่มเป็นต่อไปร้านอื่นเพื่อไม่ให้เจ๊มิ้นท์จับได้ กลุ่มเป็นต่อเจอสาวสองคนที่นัดกับผู้ชายอีกกลุ่มทำให้พี่ยมคิดแผนขึ้น | ทิพย์แวะกลับมาที่มินิมาร์ทเพราะนัดพี่หมอนไว้เรื่องประกัน | พอใจพยายามถ่วงเวลาทิพย์ให้ได้เจอกับเป็นต่อ |
| 375 | 2 กุมภาพันธ์ 2555 | แจ่ แจ่ แด่ม แจ่มว๊าว! | สุกฤษฎิ์ วิเศษแก้ว (บี้ สุกฤษฎิ์)   กลศ อัทธเสรี (คุณเกรียงไกร ผู้จัดการบริษัท BKL) | บี้ สุกฤษฎิ์พาทีมงานมาฉลองความสำเร็จย้อนหลังของถ่ายทำมิวสิกวิดีโอเพลง ณ บัด NOW ที่บางบาร์ กอล์ฟและพี่หมอนเกิดอาการดีใจมาก พี่หมอนติดในห้องน้ำกับบี้ | มีปัญหาภายในบริษัท BKL เพราะหัวหน้าคนใหม่เปลี่ยนระบบการทำงานทำให้พนักงานส่วนใหญ่ไม่พอใจ | พี่หมอนชวนลูกน้องเก่ามาทำงานด้วยกัน |
| 376 | 9 กุมภาพันธ์ 2555 | เป็นต่อไป | - | - ยมไม่พอใจที่เพื่อนร่วมงานไม่ออกไปทำงานกับพี่หมอนทำให้มีปากเสียงกัน  - กอล์ฟจับผิดนุว่านอกใจพอใจ แต่ความจริงนุซื้อแหวนเพื่อขอพอใจแต่งงาน  -  เป็นต่อได้เจอทิพย์และขอให้กลับมาคบกัน แต่ทิพย์ปฏิเสธเพราะกำลังคบกับคนอื่นอยู่   -  มีคนรู้ความสัมพันธ์ระหว่างพี่ยมกับเจ๊มิ้นท์เพิ่มขึ้นอีกหนึ่งคน | - ยมไม่พอใจที่เพื่อนร่วมงานไม่ออกไปทำงานกับพี่หมอนทำให้มีปากเสียงกัน  - กอล์ฟจับผิดนุว่านอกใจพอใจ แต่ความจริงนุซื้อแหวนเพื่อขอพอใจแต่งงาน  -  เป็นต่อได้เจอทิพย์และขอให้กลับมาคบกัน แต่ทิพย์ปฏิเสธเพราะกำลังคบกับคนอื่นอยู่   -  มีคนรู้ความสัมพันธ์ระหว่างพี่ยมกับเจ๊มิ้นท์เพิ่มขึ้นอีกหนึ่งคน | - ยมไม่พอใจที่เพื่อนร่วมงานไม่ออกไปทำงานกับพี่หมอนทำให้มีปากเสียงกัน  - กอล์ฟจับผิดนุว่านอกใจพอใจ แต่ความจริงนุซื้อแหวนเพื่อขอพอใจแต่งงาน  -  เป็นต่อได้เจอทิพย์และขอให้กลับมาคบกัน แต่ทิพย์ปฏิเสธเพราะกำลังคบกับคนอื่นอยู่   -  มีคนรู้ความสัมพันธ์ระหว่างพี่ยมกับเจ๊มิ้นท์เพิ่มขึ้นอีกหนึ่งคน |
เนื้อหาที่ออกอากาศทางช่อง 3 ใน พ.ศ. 2555 ทั้งหมด 6 ตอน
ออกอากาศซ้ำจากการออกอากาศทั้งหมด 1 ตอน
เนื้อหาที่ออกอากาศทางช่อง 3 ทั้งหมด 376 ตอน
เดโช บ้านกล้วยยิม

| เดโช บ้านกล้วยยิม |
| --- | --- |
เกิด: ปิยณัฐ สว่างวงษ์ 19 มิถุนายน พ.ศ. 2528
เดโช ก่อเกียรติยิม หรือหรือ วิรัตน์ ปิยณัฐ สว่างวงษ์ เป็นชาวจังหวัดพิษณุโลก เกิดเมื่อ  19 มิถุนายน พ.ศ. 2528 เป็นคู่แฝดของเดชา บ้านกล้วยยิม และเดชาพล บ้านกล้วยยิม สถิติการชก 53ครั้ง ชนะ 39 (น็อค 25)เสมอ 2 แพ้ 12
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นเฟเธอร์เวท WBO เมื่อ 27 ส.ค. 2547 แพ้คะแนน แกรี่ ซินแคล์ (ออสเตรเลีย) ที่ ออสเตรเลีย
ชิงแชมป์เงารุ่นซูเปอร์เฟเธอร์เวท WBA เมื่อ 22 เม.ย. 2550 แพ้น็อค ฮอร์เก้ บาริออส (อาร์เจนต์) ยก 3 ที่อาร์เจนตินา
ชิงแชมป์ PABA รุ่นซูเปอร์เฟเธอร์เวทเมื่อ 2 พฤศจิกายน 2550 แพ้น็อค รอย มุกห์ลิส (อินโด) ยก 7 ที่ อินโดนีเซีย
ชิงแชมป์ WBO เอเชียรุ่นไลท์เวทเมื่อ 2 สิงหาคม 2551 แพ้น็อค บ๊อบบี้ ปาเกียว (ฟิลิปปินส์) ยก 8 ที่ ฟิลิปปินส์
เดสมอนด์ โรเบิตส์

เดสมอนด์ โรเบิตส์ (5 กุมภาพันธ์ ค.ศ. 1894 – 11 มกราคม ค.ศ. 1968) เป็นนักแสดงละครเวทีและนักแสดงภาพยนตร์ชาวอังกฤษ เริ่มทำงานตั้งแต่ปี ค.ศ. 1927 - ค.ศ. 1967
ผลงาน

A Woman in Pawn (1927)
A Reckless Gamble (1928)
The City of Youth (1928)
The Royal Bed (1931)
But the Flesh Is Weak (1932)
Christopher Strong (1933)
Cavalcade (1933)
Of Human Bondage (1934)
Tarzan and His Mate (1934)
Grand Canary (1934)
Limehouse Blues (1934)
Jane Eyre (1934)
Gaol Break (1936)
Under the Red Robe (1937)
Lily of Laguna (1938)
The Echo Murders (1945)
Give Me the Stars (1945)
My Ain Folk (1945)
The White Unicorn (1947)
The Calendar (1948)
The Man in the White Suit (1951)
Appointment in London (1953)
Beau Brummell (1954)
Simba (1955)
The Haunted Strangler (1958)
The Two-Headed Spy (1958)
I Was Monty's Double (1958)
A Touch of Larceny (1960)
Double Bunk (1961)
Murder Ahoy! (1964)
Mister Ten Per Cent (1967)
บรรณานุกรม

Philip Leibfried & Chei Mi Lane. Anna May Wong: A Complete Guide to Her Film, Stage, Radio and Television Work. McFarland, 2003.
แหล่งข้อมูลอื่น

เดสมอนด์ โรเบิตส์ ที่อินเทอร์เน็ตมูวีเดตาเบส
เดโกบาห์

ดาวเคราะห์ที่ไร้ซึ่งเทคโนโลยี เดโกบาห์
ในจักรวาลของสตาร์วอร์ส เดโกบาห์ได้ถูกกล่าวถึงในเอพพิโซด 5 และ 6 ของภาพยนตร์สตาร์ วอร์ส เป็นดาวที่อาจารย์เจได โยดา ได้ลี้ภัยจากพวกเอ็มพิเรียลเนื่องจากมีคุณสมบัติพิเศษสามารถดูดซับ"พลัง"ไว้ได้เป็นเหตุให้ดาร์ธเวเดอร์และดารธ์ซีเดียส ไม่สามารถพบอาจารย์เจไดโยดาได้เลยตลอดการกวาดล้างเจไดครั้งใหญ่และสงครามกวาดล้างกบฏ
ในเอพพิโซด 5 ลุคสกายวอกเกอร์ได้นำยาน x-wing ลงมาจอดเพื่อค้นหาอาจารย์เจได โยดาตามคำบอกของโอบีวัน และ ในเอพพิโซด 6 ได้เป็นที่เสียชีวิตของอาจารย์เจไดโยดา
แหล่งข้อมูลอื่น

http://starwars.wikia.com/wiki/Dagobah
เตอาโตร

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
| Teatro |
| --- | --- |
ที่เกิด: สหราชอาณาจักร, สหรัฐอเมริกา
แนวเพลง: ป็อบ
ช่วงปี: พ.ศ. 2550 - ปัจจุบัน
ค่ายเพลง: โซนี่ บีเอ็มจี

สมาชิก: Jeremiah James   Andrew Alexander   Simon Bailey   Stephen Rahman-Hughes

เว็บไซต์: teatromusic.com
Teatro เป็นภาษาอิตาลี แปลว่า "โรงละคร" คือวงดนตรีที่ตั้งขึ้น สังกัดโซนี บีเอ็มจี สมาชิกวง Teatro ได้แก่ Jeremiah James, Andrew Alexander, Simon Bailey และ Stephen Rahman-Hughes
ประวัติ

Teatro คือวงดนตรีในแนวคิดความโดดเด่นด้านเสียงร้อง และภาพลักษณ์ที่ดีของสี่หนุ่ม ประกอบกับเสียงดนตรีคลาสสิกที่ไม่เหมือนใคร ไม่ว่าจะเป็นดนตรีแบบละครเวที ทุกอย่างล้วนเป็นส่วนของความสำเร็จของวง Teatro
ในฐานะวงดนตรีที่เน้นเสียงเป็นหลัก "Teatro" ได้ยกระดับเพลงประกอบละครธรรมดา สู่เพลงที่ได้รับความนิยมอย่างสูง อย่างเพลง "Maria" ที่สามารถดึงดูดผู้ชมได้มากมาย และบัตรที่จำหน่ายหมดในสหราชอาณาจักรเมื่อปีที่แล้ว
เจาทง

| เจาทง 昭通市 |
| --- | --- |
นครระดับจังหวัด
ทิวทัศน์นครเจาทง
ที่ตั้งของนครเจาทงในมณฑลยูนนาน
พิกัด (หน่วยงานบริหารนครเจาทง): 27°20′17″N 103°43′01″E﻿ / ﻿27.338°N 103.717°E﻿ / 27.338; 103.717
ประเทศ: สาธารณรัฐประชาชนจีน
มณฑล: ยูนนาน
GB/T 2260: 530600
ศูนย์กลางการปกครอง: เขตเจาหยาง (昭阳区)
พื้นที่
 • ทั้งหมด: 23,192 ตร.กม. (8,954 ตร.ไมล์)
ความสูง: 1,926 เมตร (6,319 ฟุต)
ประชากร
 • ทั้งหมด: 5,459,000 คน
 • ความหนาแน่น: 240 คน/ตร.กม. (610 คน/ตร.ไมล์)
เขตเวลา: UTC+8 (เวลามาตรฐานจีน)
รหัสไปรษณีย์: 657000
รหัสพื้นที่: 0870
รหัส ISO 3166: CN-YN-06
คำนำหน้าทะเบียนรถ: 云C
GDP (2007): CNY 22.54 พันล้าน
 - ต่อหัว: CNY 4,346
Yunnan e-Portal
เจาทง (จีน: 昭通; พินอิน: Zhāotōng) เป็นนครระดับจังหวัดแห่งหนึ่ง ตั้งอยู่บริเวณมุมทางตะวันออกเฉียงเหนือของมณฑลยูนนาน สาธารณรัฐประชาชนจีน ติดกับมณฑลกุ้ยโจวทางทิศใต้และตะวันออกเฉียงใต้ และติดกับมณฑลเสฉวนทางทิศตะวันออกเฉียงเหนือ เหนือ และตะวันตก
เขตการปกครอง

เจาทงแบ่งออกเป็น 1 เขต 1 นครระดับอำเภอ และ 9 อำเภอ
| แผนที่ |
| --- | --- | --- | --- | --- | --- |
  เขตเจาหยาง อำเภอ หลู่เตี้ยน อำเภอ เฉี่ยวเจีย อำเภอ เหยียนจิน อำเภอ ต้ากวัน อำเภอ หย่งช่าน อำเภอ สุยเจียง อำเภอ เจิ้นสฺยง อำเภอ อี๋เหลียง อำเภอ เวย์ซิ่น ฉุ่ยฟู่ (นคร) 
| ชื่อ | อักษรจีน | พินอิน | ประชากรปี 2010 (คน) | พื้นที่ (ตร.กม.) | ความหนาแน่น (คน/ตร.กม.) |
| เขตเจาหยาง | 昭阳区 | Zhāoyáng Qū | 787,845 | 2,240 | 352 |
| นครฉุ่ยฟู่ | 水富市 | Shuǐfù Shì | 102,143 | 319 | 320 |
| อำเภอหลู่เตี้ยน | 鲁甸县 | Lǔdiàn Xiàn | 390,654 | 1,519 | 257 |
| อำเภอเฉี่ยวเจีย | 巧家县 | Qiǎojiā Xiàn | 516,349 | 3,245 | 159 |
| อำเภอเหยียนจิน | 盐津县 | Yánjīn Xiàn | 369,881 | 2,096 | 176 |
| อำเภอต้ากวัน | 大关县 | Dàguān Xiàn | 263,225 | 1,802 | 146 |
| อำเภอหย่งช่าน | 永善县 | Yǒngshàn Xiàn | 394,267 | 2,833 | 139 |
| อำเภอสุยเจียง | 绥江县 | Suíjiāng Xiàn | 153,091 | 882 | 174 |
| อำเภอเจิ้นสฺยง | 镇雄县 | Zhènxióng Xiàn | 1,328,375 | 3,785 | 351 |
| อำเภออี๋เหลียง | 彝良县 | Yíliáng Xiàn | 521,838 | 2,884 | 181 |
| อำเภอเวย์ซิ่น | 威信县 | Wēixìn Xiàn | 385,865 | 1,416 | 273 |
แหล่งข้อมูลอื่น

เว็บไซต์ทางการของนครเจาทง
แผนที่นครเจาทง เก็บถาวร 2021-11-27 ที่ เวย์แบ็กแมชชีน
ข้อมูลเพิ่มเติม เก็บถาวร 2012-02-12 ที่ เวย์แบ็กแมชชีน
เตอร์จี โมอี กุสตัฟเซน

| เตอร์จี โมอี กุสตัฟเซน |
| --- | --- |
กุสตัฟเซนกล่าวสุนทรพจน์ในทร็อนไฮม์

ผู้อำนวยการ Norwegian Directorate of Public Roads
ดำรงตำแหน่ง 12 พฤศจิกายน ค.ศ. 2007 – 4 พฤษภาคม ค.ศ. 2019
ก่อนหน้า: Olav Søfteland
ถัดไป: Ingrid Dahl Hovland
รัฐมนตรีว่าการกระทรวงคมนาคมและการสื่อสาร
ดำรงตำแหน่ง 17 มีนาคม ค.ศ. 2000 – 19 ตุลาคม ค.ศ. 2001
นายกรัฐมนตรี: เย็นส์ สต็อลเตินบาร์ก
ก่อนหน้า: Dag Jostein Fjærvoll
ถัดไป: Torild Skogsholm
 
ข้อมูลส่วนบุคคล
เกิด: 20 ตุลาคม ค.ศ. 1954(1954-10-20) Larvik, Norway
เสียชีวิต: 4 พฤษภาคม ค.ศ. 2019(2019-05-04) (64 ปี)
เชื้อชาติ: นอร์เวย์
พรรคการเมือง: Labour Party

เตอร์จี โมอี กุสตัฟเซน (เกิดเมื่อวันที่ 20 ตุลาคม ค.ศ. 1954 – เสียชีวิตเมื่อวันที่ 4 พฤษภาคม ค.ศ. 2019) เป็นนักการเมืองชาวนอร์เวย์ สังกัดพรรคแรงงานและเป็นข้าราชการพลเรือน
ประวัติ

เตอร์จี โมอี กุสตัฟเซน เคยเป็นเลขาธิการนายกรัฐมนตรีในปี ค.ศ. 1997 และเคยเป็นรัฐมนตรีว่าการกระทรวงคมนาคมและการสื่อสาร ตั้งแต่วันที่ 17 มีนาคม ค.ศ. 2000 จนถึงวันที่ 19 ตุลาคม ค.ศ. 2001 และเป็นกรรมการบริษัทของถนนสาธารณะ ตั้งแต่วันที่ 12 พฤศจิกายน ค.ศ. 2007 จนถึงวันที่ 4 พฤษภาคม ค.ศ. 2019
สัญญาณแจ้งเหตุร้าย

สัญญาณแจ้งเหตุร้าย
สัญญาณแจ้งเหตุร้าย (อังกฤษ: distress signal หรือ distress call) หรือที่เรียกกันว่า สัญญาณขอความช่วยเหลือ เป็นวิธีการขอความช่วยเหลือที่ได้รับการยอมรับในระดับสากล โดยสัญญาณแจ้งเหตุร้ายจะได้รับการสื่อสารด้วยการส่งสัญญาณวิทยุ การแสดงวัตถุให้มองเห็นได้ การส่องแสงสว่าง หรือการทำให้ได้ยินเสียงจากในระยะไกล
สัญญาณแจ้งเหตุร้ายนั้น สามารถบ่งชี้ได้ว่าบุคคล หรือกลุ่มบุคคล, พาหนะทางน้ำ, อากาศยาน, หรือยานพาหนะอื่น ๆ กำลังถูกคุกคามจากอันตรายร้ายแรง หรืออันตรายที่ใกล้เข้ามา และต้องการความช่วยเหลือในทันที การใช้สัญญาณแจ้งเหตุร้ายในสถานการณ์อื่น ๆ อาจขัดต่อกฎหมายท้องถิ่นหรือกฎหมายระหว่างประเทศ โดยในสถานการณ์ที่ไม่วิกฤตจะมีสัญญาณเร่งด่วนเพื่อขอความช่วยเหลือในอีกรูปแบบหนึ่ง
เพื่อให้การสัญญาณแจ้งเหตุร้ายมีประสิทธิภาพสูงสุด จะต้องสื่อสารโดยอาศัยตัวแปรสองตัว คือ
การเตือนหรือการแจ้งเตือนเหตุฉุกเฉินที่กำลังดำเนินอยู่
พิกัดหรือตำแหน่ง (หรือจุดสังเกตในพื้นที่หรือการระบุตำแหน่ง) ของฝ่ายที่อยู่ในเหตุร้าย
ตัวอย่างเช่น พลุแฟลร์ทางอากาศเดี่ยว จะแจ้งเตือนผู้สังเกตการณ์ถึงการมีอยู่ของเรือที่กำลังประสบเหตุร้ายอยู่ที่ไหนสักแห่งในทิศทางทั่วไปของแสงแฟลร์ที่มองเห็นบนขอบฟ้า แต่จะดับลงภายในหนึ่งนาทีหรือน้อยกว่านั้น ในขณะที่พลุมือถือจะไหม้เป็นเวลาสามนาที และสามารถใช้เพื่อระบุตำแหน่งหรือระบุตำแหน่งที่ตั้งหรือตำแหน่งของบุคคลที่ประสบภัยได้แม่นยำยิ่งขึ้น ส่วนเครื่องวิทยุคมนาคมบอกตำแหน่งผ่านดาวเทียมในกรณีฉุกเฉิน (EPIRB) จะเตือนหรือแจ้งเตือนเจ้าหน้าที่ ในขณะเดียวกันก็จะส่งข้อมูลตำแหน่งให้เจ้าหน้าที่ด้วย
ทางทะเล

สัญญาณแจ้งเหตุร้ายในทะเลถูกกำหนดไว้ในกฎข้อบังคับระหว่างประเทศเพื่อป้องกันเรือโดนกันในทะเล และในประมวลสากล (International Code of Signals) โดยจะสามารถใช้สัญญาณเมย์เดย์ก็ต่อเมื่อมีอันตรายร้ายแรงและใกล้จะเกิดขึ้นภัยอันตรายต่อชีวิตเท่านั้น หากยังไม่ถึงขั้นนั้นสามารถส่งสัญญาณเร่งด่วนอื่น เช่น แพน-แพนแทนได้ เขตอำนาจศาลส่วนใหญ่มักจะมีบทลงโทษอย่างหนักสำหรับสัญญาณแจ้งเหตุร้ายที่เป็นเท็จ ไม่สมควรต่อเหตุ หรือการกลั่นแกล้งกัน
การแจ้งเหตุร้ายต่าง ๆ ทางทะเล สามารถแจ้งตามช่องทางอย่างเป็นทางการได้ตามวิธีการต่อไปนี้:
การส่งสัญญาณเสียงพูดข้อความเมย์เดย์ ทางวิทยุผ่านช่องความถี่สูงมาก ช่อง 16 (156.8 MHz) หรือความถี่กลางที่ 2182 kHz
การส่งสัญญาณขอความช่วยเหลือแบบดิจิทัลโดยการเปิดใช้งาน (หรือกด) ปุ่มขอความช่วยเหลือบนวิทยุทางทะเลที่ติดตั้งระบบการเรียกอย่างจาเพาะเจาะจงโดยใช้วิธีดิจิทัล (Digital selective calling: DSC) ผ่านความถี่สูงมากช่อง 70 หรือผ่านความถี่ DSC อื่นที่กำหนดในย่านความถี่กลางและความถี่สูงทางทะเล
การส่งสัญญาณขอความช่วยเหลือแบบดิจิทัลโดยการเปิดใช้งาน (หรือกด) ปุ่มขอความช่วยเหลือ (หรือคีย์) บนอุปกรณ์อินเทอร์เน็ตผ่านดาวเทียม Inmarsat-C
การส่งกลุ่มรหัสมอร์ส SOS (  ▄ ▄ ▄ ▄▄▄ ▄▄▄ ▄▄▄ ▄ ▄ ▄ ) ด้วยแสงวาบหรือเสียง
การจุดพลุแฟลร์สีแดง (พลุแบบมือถือหรือพลุร่มชูชีพ)
การปล่อยจรวดแจ้งเหตุร้าย
ปล่อยสัญญาณควันสีส้มออกจากกระป๋อง
แสดงเปลวไฟบนเรือ (เช่น จากถังน้ำมันดินที่ลุกไหม้ ถังน้ำมัน ฯลฯ)
ยกและลดแขนทั้งสองข้างออกช้า ๆ และซ้ำ ๆ กัน
สร้างเสียงต่อเนื่องด้วยอุปกรณ์ส่งสัญญาณหมอก
ยิงปืนหรือสัญญาณระเบิดอื่น ๆ เป็นระยะเวลาประมาณหนึ่งนาที
เชิญธงประมวลสากลอักษร NC   ขึ้นบนเสาเรือ
การแสดงสัญญาณภาพประกอบด้วยธงสี่เหลี่ยมที่มีลูกบอลด้านบนหรือด้านล่าง หรือสิ่งอื่นใดที่มีลักษณะคล้ายลูกบอล (มีลักษณะเป็นวงหรือกลม)
เสาลอยคนตกน้ำ หรือทุ่นหมายเขต สามารถใช้เพื่อแสดงว่าบุคคลอยู่ในภาวะอันตรายในน้ำ และโดยปกติจะติดธงสีเหลืองและสีแดง (รหัสธงประมวลสากล "O") และวาบไฟหรือแฟลชไฟ
ในทวีปอเมริกาเหนือ หน่วยงานค้นหาและช่วยเหลือทางทะเลในแคนาดาและสหรัฐยังตอบรับสัญญาณแจ้งเหตุร้ายอื่น ๆ บางรูปแบบ เช่น
สีย้อมน้ำทะเล
แสงแฟลชความเข้มสูงสีขาวกะพริบที่ 60 ครั้งต่อนาที
ทางทะเล > สัญญาณวิทยุอัตโนมัติ

นอกจากนี้ การแจ้งเหตุร้ายยังสามารถส่งสัญญาณได้โดยใช้สัญญาณวิทยุอัตโนมัติ เช่น เครื่องทวนสัญญาณเพื่อการค้นหาและช่วยเหลือ (Search and Rescue Transponder: SART) ซึ่งจะตอบสนองต่อสัญญาณเรดาร์ความถี่ 9 GHz หรือเครื่องวิทยุคมนาคมบอกตำแหน่งผ่านดาวเทียมในกรณีฉุกเฉิน (EPIRB) ซึ่งทำงานในวิทยุความถี่ 406 MHz สัญญาณ EPIRB ได้รับและประมวลผลโดยกลุ่มดาวดาวเทียมที่เรียกว่า Cospas-Sarsat ขณะที่ EPIRB รุ่นเก่าที่ใช้งานความถี่ 121.5 MHz นั้นถือว่าล้าสมัยแล้ว ซึ่งหน่วยงานที่กำกับดูแลทางทะเลหลายแห่งกำหนดให้เรือที่แล่นออกนอกชายฝั่งต้องมีเครื่อง EPIRB ติดอยู่บนเรือด้วย
EPIRB จำนวนมากมีตัวรับระบบกำหนดตำแหน่งบนโลก (GPS) ในตัว เมื่อเปิดใช้งาน EPIRB ประเภทนี้จะรายงานละติจูดและลองจิจูดของเหตุฉุกเฉินอย่างรวดเร็ว มีความแม่นยำสูงภายในระยะ 120 เมตร (390 ฟุต) ตำแหน่งของ EPIRB ที่ไม่ใช่ GPS จะถูกกำหนดโดยดาวเทียมที่โคจรอยู่ ซึ่งอาจใช้เวลาเก้าสิบนาทีถึงห้าชั่วโมงหลังการเปิดใช้งาน และมีความแม่นยำในระยะ 5 กิโลเมตร (3.1 ไมล์) โดยหน่วยงานความปลอดภัยทางทะเลแนะนำให้ใช้ EPIRB ที่ติดตั้ง GPS
EPIRB ขนาดจิ๋วที่สามารถพกพาไปพร้อมกับเสื้อผ้าของลูกเรือได้เรียกว่าเครื่องระบุตำแหน่งส่วนบุคคลขนาดเล็กแบบพกพา (Personal Locator Beacon) หรือ PLB หน่วยงานกำกับดูแลทางทะเลมักจะไม่ถือว่าสิ่งเหล่านี้อุปกรณ์ทดแทน EPIRB ของเรือ ในสถานการณ์ที่มีความเสี่ยงสูงที่ "มีคนตกน้ำ" เช่น การแข่งเรือยอชท์ในมหาสมุทรเปิด ผู้จัดงานอาจกำหนดให้มีการติดเครื่อง PLBs บนเสื้อผ้า นอกจากนี้ PLB มักถูกพกพาระหว่างกิจกรรมกลางแจ้งบนบกที่มีความเสี่ยงเช่นกัน
EPIRB และ PLB แต่ละเครื่องจะมีหมายเลขประจำตัวที่ไม่ซ้ำกัน (UIN หรือ "HexID") ผู้ซื้อควรลงทะเบียน EPIRB หรือ PLB กับหน่วยงานค้นหาและช่วยเหลือแห่งชาติของตน ซึ่งมักจะไม่มีค่าใช้จ่ายในเขตอำนาจศาลส่วนใหญ่ การลงทะเบียน EPIRB ช่วยให้ผู้มีอำนาจในพื้นที่นั้นสามารถแจ้งเตือนผู้ที่ร่วมค้นหาเกี่ยวกับชื่อ ป้าย ประเภทเรือ ขนาด และงานสีของเรือ เพื่อแจ้งให้ญาติใกล้ชิดทราบทันที และเพื่อแก้ไขปัญหาอย่างรวดเร็วในกรณีการเปิดใช้งานโดยไม่ตั้งใจ
สัญญาณแจ้งเหตุร้ายจากวิทยุ DSC สามารถรวมตำแหน่งไว้ได้ หากป้อนละติจูด / ลองจิจูดลงในวิทยุด้วยตนเอง หรือหากตำแหน่งที่ได้รับจาก GPS ถูกส่งผ่านทางระบบอิเล็กทรอนิกส์ไปยังเครื่องวิทยุโดยตรง
ทางทะเล > เมย์เดย์

ข้อความเมย์เดย์ (mayday) ประกอบด้วยคำว่า “เมย์เดย์” ที่พูดติดต่อกันสามครั้ง เป็นสัญญาณแจ้งเหตุร้าย ตามด้วยข้อความแจ้งเหตุร้ายซึ่งควรประกอบไปด้วย
ชื่อเรือที่ประสบภัย
ตำแหน่ง (ปัจจุบัน ที่ทราบล่าสุด หรือประมาณ โดยแสดงเป็นละติจูด / ลองจิจูด หรือระยะทาง / ทิศทางจากสถานที่ใดสถานที่หนึ่ง)
ลักษณะของสภาพหรือสถานการณ์เหตุร้ายของเรือ (เช่น ไฟไหม้ จม เกยตื้น โดนน้ำ ลอยลำอยู่ในน้ำที่เป็นอันตราย)
จำนวนบุคคลที่มีประสบเหตุร้ายหรือต้องได้รับการช่วยเหลือ มีอาการบาดเจ็บสาหัส
ประเภทของความช่วยเหลือที่จำเป็น หรือกำลังร้องขอ
รายละเอียดอื่น ๆ เพื่ออำนวยในการแก้ไขเหตุฉุกเฉิน เช่น การดำเนินการ (เช่น การสละเรือ การสูบน้ำน้ำท่วมออกจากเรือ) เวลาที่เหลืออยู่โดยประมาณในการลอยน้ำ
ทางทะเล > รูปลักษณ์ที่ผิดปกติหรือพิเศษ

เมื่อไม่มีสัญญาณที่ได้รับการอนุมัติใช้งานอย่างเป็นทางการตามที่อธิบายไว้ข้างต้น การให้ความช่วยเหลืออาจถูกทำให้สังเกตเห็นได้โดยสิ่งใดก็ตามที่ดูผิดปกติ หรือผิดปกติ เช่น ใบเรือที่ยกขึ้นกลับหัว
ในช่วงเวลากลางวันเมื่อมองเห็นดวงอาทิตย์ สามารถใช้กระจกเฮลิโอกราฟเพื่อฉายแสงที่สว่างจ้าและเข้มข้นได้ ไฟเลเซอร์แบบใช้แบตเตอรี่ขนาดเท่าไฟฉายขนาดเล็ก (คบเพลิงไฟฟ้า) มีจำหน่ายเพื่อใช้งานในการส่งสัญญาณฉุกเฉินเช่นกัน
ทางทะเล > ธงกลับหัว

เป็นเวลาหลายร้อยปีที่ธงชาติกลับหัวถูกใช้งานเป็นสัญญาณขอความช่วยเหลือ อย่างไรก็ตาม สำหรับธงชาติของบางประเทศ เป็นเรื่องยาก (เช่น สเปน เกาหลีใต้ สหราชอาณาจักร) หรือเป็นไปไม่ได้ (เช่น ญี่ปุ่น ไทย และอิสราเอล) ที่จะระบุว่าธงเหล่านั้นกลับด้านหรือไม่ ประเทศอื่น ๆ มีธงที่ตรงกันข้ามกัน ตัวอย่างเช่น ธงชาติโปแลนด์เป็นสีขาวที่ครึ่งบนและสีแดงที่ด้านล่าง ในขณะที่ธงของอินโดนีเซียและโมนาโกจะอยู่ตรงกันข้าม กล่าวคือ ครึ่งบนเป็นสีแดง ครึ่งล่างเป็นสีขาว เรือที่ไม่มีธงก็อาจจะถูกเข้าใจได้ว่ากำลังแจ้งเหตุร้าย สำหรับประเทศหนึ่ง คือฟิลิปปินส์ ธงกลับหัวเป็นสัญลักษณ์ของสงครามมากกว่าการแจ้งเหตุร้าย
หากมีธงอื่น ๆ ใช้งานไม่ใช่ในรูปแบบของธงชาติ อาจแสดงการแจ้งเหตุร้ายได้ด้วยการผูกปมแล้วโบกคว่ำลงจนกลายเป็นธง
ทางทะเล > การสูญหายและการกำจัดอุปกรณ์

เพื่อหลีกเลี่ยงการค้นหาโดยใช่เหตุและไร้เหตุร้าย อุปกรณ์บางอย่างจะต้องรายงานเมื่อสูญหาย ข้อกำหนดนี้ใช้กับเครื่อง EPIRB ห่วงชูชีพ แพ และอุปกรณ์ที่มีชื่อเรือและท่าเรือโดยเฉพาะ
ไม่ควรนำพลุแฟลร์ที่หมดอายุมาใช้งานเพื่อทำลาย เนื่องจากอาจจะทำให้สับสนว่าเป็นการแจ้งเหตุร้าย การทำลายโดยเจ้าหน้าที่ประจำท่าเรือส่วนใหญ่จะใช้อุปกรณ์เฉพาะในการกำจัดพลุแฟลร์แจ้งเหตุร้ายที่หมดอายุแล้ว ในบางพื้นที่จะมีการจัดฝึกอบรมพิเศษเพื่อให้พลุแฟลร์สามารถใช้งานได้อย่างปลอดภัย
เครื่อง EPIRB ที่เสื่อมสภาพไม่ควรทิ้งรวมกับขยะทั่วไป เนื่องจาก EPIRB ที่ถูกทิ้งมักจะถูกกระตุ้นให้ทำงานในสถานที่กำจัดของเสีย ในปี พ.ศ. 2556 การเปิดใช้งาน EPIRB ส่วนใหญ่ที่ตรวจสอบโดยหน่วยงานความปลอดภัยทางทะเลของออสเตรเลีย เกิดจากการกำจัดเครื่องบีคอน EPIRB รุ่นที่ใช้ความถี่ 121.5 MHz ที่ล้าสมัยอย่างไม่ถูกต้อง
การบิน

สัญญาณนำทางวิทยุแจ้งเหตุร้าย
การกล้ำสัญญาณนำทางวิทยุแจ้งเหตุร้ายบนคลื่น 121.5 MHz และ 243 MHz (สามเหลี่ยมวิทยุ)
คลื่นความถี่อากาศยานพลเรือนสำหรับการแจ้งเหตุร้ายด้วยเสียงคือ 121.5 MHz อากาศยานทหารใช้คลื่นความถี่ 243 MHz (ซึ่งเป็นฮาร์มอนิกที่ 121.5 MHz ดังนั้นบีคอนพลเรือนจึงส่งความถี่นี้ด้วย) อากาศยานยังสามารถส่งสัญญาณเหตุฉุกเฉินได้ด้วยการตั้งรหัสเครื่องรับส่งเรดาร์ช่องสัญญาณพิเศษรหัสใดรหัสหนึ่ง เช่น 7700
สัญญาณ COSPAS/SARSAT สามารถส่งผ่านเครื่องส่งตำแหน่งอิเล็กทรอนิกส์ (Electronic Locator Transmitter) หรือ ELT ซึ่งคล้ายกับ EPIRB ทางทะเล บนความถี่วิทยุ 406 MHz (EPIRB ทางทะเลถูกสร้างขึ้นเพื่อให้ลอยได้ ในขณะที่ ELT สำหรับการบิน ถูกสร้างขึ้นเพื่อให้ทำงานโดยการชะลอตัวลงอย่างรวดเร็ว และบางครั้งเรียกว่าเครื่องส่งสัญญาณฉุกเฉิน หรือ (Crash Position Indicator: CPI)
"รูปแบบแจ้งเหตุร้ายแบบสามเหลี่ยม" คือรูปแบบการบินที่ไม่ค่อยได้ใช้กันบ่อยนัก ซึ่งบินโดยอากาศยานที่กำลังประสบภาวะฉุกเฉิน แต่ไม่มีการสื่อสารทางวิทยุ รูปแบบมาตรฐาน คือชุดการเลี้ยวแบบ 120°
การบิน > รหัสฉุกเฉินทางอากาศภาคพื้นดิน

รหัสเหตุฉุกเฉินทางอากาศภาคพื้นดิน เป็นสัญญาณขอความช่วยเหลือที่นักบินและเจ้าหน้าที่ทหารที่ประสบอุบัติเหตุใช้เพื่อส่งสัญญาณจากภาคพื้นดินไปยังอากาศยาน
ชวาร์ซวัลด์

สัญญาณแจ้งเหตุร้ายบนภูเขาที่ได้รับการยอมรับนั้น อิงรูปแบบมาจากกลุ่มสามหรือหกคนในสหราชอาณาจักรและชวาร์ซวัลด์ (ป่าดำ) ของยุโรป สัญญาณแจ้งเหตุร้ายอาจเป็นไฟหรือกองหิน 3 กองเป็นรูปสามเหลี่ยม เสียงนกหวีด 3 ครั้ง การยิงปืน 3 นัด หรือการกะพริบ 3 ครั้งติดต่อกัน ตามด้วยการหยุด 1 นาทีและทำซ้ำ ๆ จนกระทั่งได้รับการตอบสนอง การระเบิดหรือการวาบไฟสามครั้งถือเป็นรูปแบบการตอบสนองพื้นฐานในการตอบรับว่าทราบเหตุดังกล่าว
ในชวาร์ซวัลด์ (ป่าดำ) วิธีส่งสัญญาณแจ้งเหตุร้ายที่ได้รับการแนะนำคือสัญญาณแจ้งเหตุร้ายชวาร์ซวัลด์ โดยให้สัญญาณ 6 สัญญาณภายในหนึ่งนาที จากนั้นหยุดสักครู่หนึ่งนาที ทำซ้ำจนกว่าหน่วยกู้ภัยจะมาถึง สัญญาณอาจเป็นสิ่งที่มองเห็นได้ (การโบกเสื้อผ้าหรือแสงไฟ การใช้กระจกสัญญาณ) หรือเสียง (เสียงตะโกน นกหวีด ฯลฯ) ซึ่งเจ้าหน้าที่กู้ภัยจะรับทราบด้วยสัญญาณสามสัญญาณต่อนาที
ในทางปฏิบัติ รูปแบบสัญญาณใดรูปแบบหนึ่ง มีแนวโน้มที่จะได้รับการยอมรับในพื้นที่ภูเขาที่ได้รับความนิยมส่วนใหญ่ เนื่องจากทีมปีนเขาในบริเวณใกล้เคียงมีแนวโน้มที่จะมีนักปีนเขาอื่นที่เป็นชาวยุโรปหรืออเมริกาเหนืออยู่ในพื้นทีใกล้เคียงนั้น
หากต้องการสื่อสารกับเฮลิคอปเตอร์ที่อยู่ในระยะสายตา ให้ยกแขนทั้งสองข้างขึ้น (เป็นรูปตัวอักษร Y) เพื่อระบุว่า "ใช่" หรือ "ฉันต้องการความช่วยเหลือ" หรือเหยียดแขนข้างหนึ่งขึ้นและอีกข้างหนึ่งลง (เลียนแบบตัวอักษร N) สำหรับ "ไม่" หรือ "ฉันไม่ต้องการความช่วยเหลือ" หากมีธงสองมือ ก็สามารถใช้เพื่อสื่อสารกับผู้ช่วยเหลือได้
กระโจมภาคพื้นดิน

สัญญาณแจ้งเหตุร้ายด้วยความถี่วิทยุ COSPAS-SARSAT 406 MHz สามารถส่งโดยนักเดินป่า แบ็คแพ็คเกอร์ นักเดินป่าระยะไกล นักปีนเขา และผู้แสวงหาการผจญภัยทางไกลภาคพื้นดินรูปแบบอื่น ๆ และบุคคลที่ทำงานในพื้นที่ทุรกันดารห่างไกล โดยใช้เครื่องระบุตำแหน่งส่วนบุคคลขนาดเล็กแบบพกพา (Personal Locator Beacon) หรือ PLB
ดูเพิ่ม

2182 กิโลเฮิรตซ์
500 กิโลเฮิรตซ์
COSPAS-SARSAT ดาวเทียมช่วยติดตามค้นหาและกู้ภัย
การเรียกอย่างจาเพาะเจาะจงโดยใช้วิธีดิจิทัล
ระบบเตือนภัยฉุกเฉิน
หมายเลขโทรศัพท์ฉุกเฉิน
ระบบความปลอดภัยและแจ้งเหตุภัยพิบัติทางทะเลทั่วโลก GMDSS
ความถี่แจ้งเหตุประสบภัยสากล
วิทยุสมัครเล่นเคลื่อนที่ทางทะเล
เมย์เดย์ (สัญญาณ)
การกู้ภัยภูเขา
เครื่องทวนสัญญาณเพื่อการค้นหาและช่วยเหลือ
อนุสัญญาระหว่างประเทศว่าด้วยความปลอดภัยแห่งชีวิตในทะเล (SOLAS Convention)
เอสโอเอส
เครื่องส่งสัญญาณนำทางทางยุทธวิธี
วีเอส-17
เครื่องส่งสัญญาณนำทางฉุกเฉิน
การสื่อสารทางอากาศสู่พื้นดิน